
Jogszabállyal nem ellentétes

Tisztelt Társulási Tanács!

A 2020. évi költségvetés tervezés előkészítését az államháztartásról szóló 2011. évi CXCV. törvény, valamint az annak végrehajtásáról szóló 368/2011. (XII. 31.) kormányrendelet előírásai szerint végeztük el. 
Révfülöp és Térsége Óvodai Intézményfenntartó Társulás Társulási Tanácsa a 2011. évi CXCV. törvény 26. § (1) bekezdésében kapott felhatalmazás alapján határozatban fogadja el költségvetését.
 Az államháztartási törvény rögzíti a költségvetés tartalmára vonatkozó előírásokat.
 A hivatkozott jogszabályok az irányadóak arra vonatkozóan, hogy mit kell tartalmaznia az önkormányzat költségvetési bevételeinek és kiadásainak, valamint a rendelet-tervezet (társulás esetén határozat) kötelezően előírt tartalmi elemeit is tartalmazza. 
A 2020. évi költségvetés tartalmazza a Révfülöp és Térsége Napközi Otthonos Óvoda intézmény működéséhez a személyi juttatásokat, munkaadókat terhelő járulékokat, dologi kiadásokat, beruházásokat valamint a Társulás működésével kapcsolatos kiadásokat.
Az óvoda két csoporttal működik, 3 fő óvónő, 2 fő dajka és 1 fő kisegítő-takarító létszámmal látja el feladatát. A gyermek étkeztetés feladatait 1 fő élelmezés vezető, 1 fő szakács, 1 fő főzőnő, 2 fő konyhai kisegítő látja el.

A központi költségvetésből az óvodai nevelés, működtetés feladatához 2020.évben az alábbi jogcímek szerint kap a székhely szerinti önkormányzat állami támogatást:

Óvónők elismert létszáma utáni bér és járulék támogatása 3 fő	13.551.650 Ft
Kiegészítő tám. pedagógusok minősítéséből adódó többletkiadásokhoz        	  793.400 Ft
Óvodai segítők elismert létszáma utáni bér és járulék támogatás 2 fő	4.800.000 Ft
Óvodai működés általános támogatása 		2.951.220 Ft
Összesen az óvoda nevelés támogatása		22.096.270 Ft
A központi költségvetésből a gyermekétkeztetés feladatához 2020. évben az alábbi támogatást kapja az önkormányzat:

A finanszírozás szempontjából elismert dolgozók bértámogatása                          11.528.000 Ft
Gyermekétkeztetés üzemeltetési támogatása                         t                                  4.108.852 Ft
Összesen gyermekétkeztetés támogatása		15.636.852 Ft


A személyi juttatások tervezésénél az óvónők, a dajkák és a konyhai dolgozók illetménye a köznevelésről szóló törvény, a közalkalmazottak jogállásáráról szóló törvény rendelkezései figyelembevételével, valamint a garantált bérminimum emelkedésére tekintettel került kiszámításra. 
Az intézmény dolgozói számára béren kívüli juttatás, közlekedési költségtérítés és félhavi illetmények összegéből számított jutalom került betervezésre a személyi juttatások közé.

A dologi kiadások között szerepel az intézmény működésével járó alapköltségek (pl. közmű, internet, telefon); a Pedagógiai Programban elfogadott feladatokhoz kapcsolódó szakmai anyagok és szolgáltatások (pl. úszásoktatás, kirándulás, kutyaterápia). 
A karbantartások között szerepel az intézmény tisztasági meszelése, ipari mosogató medence cseréje és csempe javítása.

A beruházások közé egy hűtőszekrény és egy rozsdamentes konyhaasztal került betervezésre.

A Társulás költségvetésében az óvoda működtetésére átvett és átadott pénzeszközök a költségvetési pénzmaradvány felhasználása, valamint a bankszámlavezetés dologi kiadásai szerepelnek.

Kérem a Tisztelt Társulási Tanácsot, a 2020. évi költségvetésre vonatkozó előterjesztést és határozattervezetet szíveskedjen megvitatni, majd azt követően elfogadni.




HATÁROZATI JAVASLAT
Révfülöp és Térsége Óvodai Intézményfenntartó Társulás   
 Társulási Tanácsa

……./2020. (…..) határozata

Révfülöp és Térsége Óvodai Intézményfenntartó Társulás Társulási Tanácsa (a továbbiakban Társulási Tanács) az államháztartásról szóló 2011. évi CXCV. törvény 26.§ (1) bekezdése alapján az alábbiak szerint dönt a gazdálkodásáról szóló 2020. évi költségvetés elfogadásáról.
I. A Társulási Tanács a Révfülöp és Térsége Óvodai Intézményfenntartó Társulás 2020. évi költségvetés bevételi főösszegét 51.203.613 forintban, kiadási főösszegét 51.203.613 forintban állapítja meg.

II. A kiadási főösszegen belül a kiemelt előirányzatokat a Társulási Tanács a következőkben állapítja meg:
a) személyi juttatások		0 Ft
b) munkaadókat terhelő járulékok		0 Ft
c) dologi kiadások		200.000 Ft
d) ellátottak pénzbeli juttatásai		0 Ft
e) egyéb működési célú kiadások		0 Ft
f) beruházások		0 Ft
g )felújítások		0 Ft
h) egyéb felhalmozási célú kiadások		0 Ft
i) finanszírozási kiadások                                                                                        51.003.613 Ft.		

III. A bevételi főösszegen belül a kiemelt előirányzatokat a Társulási Tanács a következőkben állapítja meg:
a) önkormányzat működési támogatása		0 Ft
b) működési célú támogatások		51.173.098 Ft
c) felhalmozási célú támogatások		0 Ft
d) közhatalmi bevételek		0 Ft
e) működési bevételek		 Ft
f) felhalmozási bevételek		0 Ft
g) működési célú átvett pénzeszközök		0 Ft
h) felhalmozási célú átvett pénzeszközök		0 Ft
i) finanszírozási bevételek		30.515 Ft.

IV. A Társulási Tanács a költségvetési létszámkeretet 0 főben állapítja meg.

V. A Társulási Tanács a Révfülöp és Térsége Napközi Otthonos Óvoda (a továbbiakban: Óvoda) 2020. évi költségvetés bevételi főösszegét 76.265.179 forintban, kiadási főösszegét 76.265.179 forintban állapítja meg.  

VI. Az Óvoda kiadási főösszegén belül a kiemelt előirányzatokat a Társulási Tanács a következőkben állapítja meg.
a) személyi juttatások		36.120.163 Ft
b) munkaadókat terhelő járulékok		6.470.016 Ft
c) dologi kiadások		33.535.000 Ft
d) ellátottak pénzbeli juttatása		0 Ft
e) egyéb működési célú kiadások		0 Ft
f) beruházások		140.000 Ft
g) felújítások		0 Ft
h) egyéb felhalmozási célú kiadások		0 Ft.

VII. Az Óvoda bevételi főösszegén belül a kiemelt előirányzatokat a Társulási Tanács a következőkben állapítja meg.
a) önkormányzat működési támogatása		0 Ft
b) működési célú támogatások		0 Ft
c) felhalmozási célú támogatások		0 Ft
d) közhatalmi bevételek		0 Ft
e) működési bevételek		23.490.000 Ft
f) felhalmozási bevételek		0 Ft
g) működési célú átvett pénzeszközök		0 Ft
h) felhalmozási célú átvett pénzeszközök		0 Ft
i) finanszírozási bevételek		52.775.179 Ft.


VIII. A Társulási Tanács az Óvoda költségvetési létszámkeretet 12 főben állapítja meg.

IX. Révfülöp és Térsége Óvodai Intézményfenntartó Társulás kötelező és önként vállalt feladatot lát el.

X. A Társulás tekintetében
a) a megállapított kiadási és bevételi főösszeg megoszlását, annak összevont mérlegét az 1. melléklet;
b) a megállapított kiadási és bevételi főösszeg forrásonkénti megbontását előirányzatonként a 2. melléklet tartalmazza.

XI. Az Óvoda tekintetében
a)  a megállapított bevételek előirányzat csoportonkénti részletezését a 3. melléklet;
b) a megállapított  bevételek jogcím csoportonkénti részletezését az 4. melléklet;
c) a kiadások részletezését a 5. melléklet
d) a társult önkormányzatok által fizetendő hozzájárulásokat a 6. melléklet tartalmazza.
XII. A Társulási Tanács 2020.évi költségvetésében tartalékot nem tervez.

XIII. A hitelműveletekkel kapcsolatos hatáskörök gyakorlására a Társulási Tanács jogosult.

XIV. A Társulási Tanács kizárólagos hatáskörébe tartozik a költségvetési határozat kiemelt előirányzatainak módosítása.


Révfülöp, 2020. január 23.
 .



                                                                                           Kondor Géza

